91թ-ին, երբ հռչակվեց Հայաստանի անկախ Հանրապետությունը, եւ Սովետական միությունը քայքայվեց, ստեղծվեց ԱՊՀ կազմակերպությունը, դեկտեմբերի 25-ին պայմանագիր ստորագրվեց: Երբ մենք նայում ենք այդ փաստաթղթերը, տեսնում ենք, որ իմ նշած երկրորդ տարբերակն այնտեղ ամրագրված է: Հայաստանի Հանրապետությունը ճանաչել է Ադրբեջանի սուվերենությունը, գոյություն ունեցող սահմանները՝ որեւէ կերպ չնշելով, որ գոյություն ունի Ղարաբաղի խնդիր: Սա ցույց է տալիս, որ այն ժամանակ՝ 91թ-ի իշխող ուժը հույս էր կապում, որ սա էլ է լուծում: Բայց 92թ-ին եղավ պատերազմ: Ադրբեջանը բոլորի կողմից ճանաչվեց եւ իրավունք ստացավ օրինական ուժ կիրառելու, փորձեց կիրառել ու պարտվեց: Փաստորեն՝ տարածքն անցավ հայկական հսկողության տակ, բայց իրավունքները մնացին Ադրբեջանին: